IMISLab/GreekWikipedia huggingface dataset:
Θεοφανώ, ηγουμένη του Έσσεν

Η Θεοφανώ, γερμ.: Theophanu von Lothringen (11ος αι.) από τον Οίκο των Ετσονιδών ήταν ηγουμένη των μοναστηριών του Έσσεν και του Γκέρεσχαϊμ από το 1039 μέχρι το τέλος της το 1058.

 Ήταν κόρη του Έτσο παλατινού κόμη της Λοθαριγγίας και της Ματθίλδης των Οθωνιδών. Η Ματθίλδη ήταν κόρη τουΌθωνα Β΄ της Γερμανίας και της Θεοφανούς των Σκληρών, πριγκίπισσας του Βυζαντίου: η Θεοφανώ ήταν ανιψιά του Ιωάννη Α΄ Τσιμισκη και μικρανιψιά του Νικηφόρου Β΄ Φωκά. Κατά τη διάρκεια της ηγουμενίας της, η Θεοφανώ ήταν υπεύθυνη για μία σειρά από καλλιτεχνικές και αρχιτεκτονικές παραγγελίες, συμπεριλαμβανομένης της ανακαίνισης του δυτικού άκρου της εκκλησίας του Mύνστερ, για να αντικατοπτρίζει το σχέδιο του περίφημου οκταγωνικού παρεκκλησίου του Άαχεν. Δώρισε πολλά πλούσια φωτισμένα χειρόγραφα, συμπεριλαμβανομένων των Ευαγγελίου της Θεοφανούς (τώρα στο Θησαυροφυλάκιο του Καθεδρικού του Έσσεν ) και του Σταυρού της Θεοφανούς. Πολυμέσα σχετικά με το θέμα Theophanu, Abbess of Essen στο Wikimedia Commons Rheinische Geschichte: Theophanu (um 997–1058), Äbtissin von Essen und Gerresheim (1039–1056) Ιστοσελίδα του θησαυρού του καθεδρικού ναού του Έσσεν για τη λειψανοθήκη σταυρωτών καρφιών Αρχειοθετήθηκε 2013-01-05 at Archive.is
Ζήνων (αυτοκράτορας)

Ο Ζήνων (περ. 425 - 9 Απριλίου 491) ήταν Βυζαντινός αυτοκράτορας από το 474 έως το 475 και πάλι από το 476 έως το 491. Ονομαζόταν Καίσαρ Φλάβιος Ζήνων Αύγουστος, αλλά το αρχικό του όνομα ήταν Ταρασικοδίσσας ή Τρασκαλισσαίος.

 Καταγόταν από την Ισαυρία. Κλήθηκε από τον αυτοκράτορα Λέοντα Α' στην Κωνσταντινούπολη για να δημιουργήσει στρατό από πολεμιστές της Ισαυρίας, του έδωσε τον τίτλο του κόμη των δομεστίκων, ώστε ν' απαλλαγεί το κράτος από τους Γότθους απ' τους οποίους εξαρτιόταν στρατιωτικά. Το 474 πέθανε ο Λέων Α΄ και όρισε ως διάδοχό του τον εξαετή γιο του Ζήνωνα. Ο Ζήνωνας ανακηρύχτηκε συμβασιλέας και μετά το θάνατο του γιου του έγινε απόλυτος μονάρχης. Όμως η πεθερά του, Βηρίνα, τον ανάγκασε να εγκαταλείψει το θρόνο και να φύγει στην Ισαυρία. Τότε στο θρόνο ανέβηκε ο αδελφός της Βηρίνας Βασιλίσκος. Στην Ισαυρία ο Ζήνων ετοίμασε στρατό και, με τη βοήθεια του στρατηγού Αρμάτου, τον οποίο έστειλαν εναντίον του, έδιωξε τη Βηρίνα και τον Βασιλίσκο και ξαναπήρε τον θρόνο. Ο Ζήνων ήταν αυτοκράτορας από τις 9 Φεβρουαρίου 474 ως τις 9 Απριλίου 491. Παντρεύτηκε την Αριάδνη. Στη βασιλεία του αντιμετώπισε και άλλες εσωτερικές επαναστάσεις, τις οποίες και κατέπνιξε. Πολέμησε με τον αρχηγό των Οστρογότθων Θευδέριχο, με τον οποίο υπέγραψε ειρήνη, επιτρέποντας σ' αυτόν να κατέχει τις επαρχίες της Δακίας και της Μυσίας. Αργότερα του υπέδειξε να καταλάβει την Ιταλία και έτσι απαλλάχτηκε απ' αυτόν. Το 478, όταν βρέθηκε στην Κύπρο το λείψανο του Αποστόλου Βαρνάβα, ο Ζήνων επιβεβαίωσε το αυτοκέφαλο της Εκκλησίας της Κύπρου το οποίο είχε ψηφιστεί το 431 στη Σύνοδο της Εφέσου. Επιπρόσθετα, παραχώρησε τρία προνόμια στον Αρχιεπίσκοπο της Κύπρου: Να υπογράφει με κιννάβαρι (κόκκινο μελάνι), να φορά πορφυρό ράσο, και να βαστά βασιλικό σκήπτρο αντί του κανονικού επισκοπικού. Ο Ζήνων απέφευγε να συναριθμήσει τη σύνοδο της Χαλκηδόνας στις προγενέστερες τρεις Οικουμενικές συνόδους και τελικά παραμέρισε δια διαταγμάτων την Δ΄ Οικουμενική Σύνοδο η οποία πλέον δεν μνημονευόταν ως υποχρεωτική. Έτσι, προσπάθησε να ενώσει τους Ορθοδόξους και τους Μονοφυσίτες με διάταγμα, το γνωστό ως «Ενωτικόν». Ο Πάπας Φήλιξ όμως δε δέχτηκε και έτσι άρχισαν οι πρώτες αντιθέσεις ανάμεσα στις δυο Εκκλησίες. Ο Φήλιξ μάλιστα αφόρισε τον Πατριάρχη Ακάκιο, θεωρώντας ότι αυτός είχε εμπνεύσει το «Ενωτικόν». Ο Ζήνων απεβίωσε στις 9 Απριλίου 491 χωρίς να αφήσει διάδοχο. Νυμφεύτηκε πρώτα την Αρκαδία και είχε τέκνο: Ζήνων.Έπειτα ο Ζήνων έκανε δεύτερο γάμο με την Αριάδνη, κόρη του Λέοντα Α΄ του Θράκα Αυτοκράτορα των Ρωμαίων στην Ανατολή και είχε τέκνο: Λέων Β΄ π.467-474, Αυτοκράτορας των Ρωμαίων στην Ανατολή.
Καταπληξία

Καταπληξία ή σοκ (shock) είναι η ιατρική, παθολογική κατάσταση που προκύπτει από την αδυναμία της καρδιάς (και συνολικά του καρδιαγγειακού συστήματος) να εξασφαλίσει επαρκή ροή αίματος και οξυγόνου για τα όργανα. Δηλαδή, καταπληξία, ορίζεται ως η κατάσταση κατά την οποία το καρδιαγγειακό σύστημα αδυνατεί να υποστηρίξει τις μεταβολικές απαιτήσεις της κυτταρικής λειτουργίας. Καταπληξία μπορεί να προκληθεί από διαφορετικές αιτίες, οι οποίες ενεργούν ως ερέθισμα για τον οργανισμό ο οποίος αντιδρά με την ενεργοποίηση ενός ρυθμιστικού μηχανισμού και την απελευθέρωση διαφόρων παραγόντων. Το αποτέλεσμα της επίδρασης αυτών συνθέτει συνολικά την κλινική εικόνα του συνδρόμου της καταπληξίας. Η διάγνωση γίνεται με βάση την αναγνώριση των συμπτωμάτων, την κλινική εξέταση και τη χρήση εργαστηριακών εξετάσεων. Πρόκειται για κατάσταση απειλητική για τη ζωή που πρέπει να αντιμετωπιστεί άμεσα.

 Η σημερινή αιτιολογική κατάταξη της καταπληξίας είναι η εξής: Υποογκαιμική ή ολιγαιμική: είναι η καταπληξία που οφείλεται σε μεγάλη απώλεια του υγρού που κυκλοφορεί στον οργανισμό, είτε ως αποτέλεσμα αιμορραγίας, είτε απώλειας υγρών. Καρδιογενής: πρόκειται για κυκλοφορική ανεπάρκεια που οφείλεται σε δυσλειτουργία της καρδιάς. Νευρογενής: οφείλεται στη μείωση, αναστολή ή διακοπή της σχέσης μεταξύ νευρικού συστήματος και μικρών αρτηριών ή φλεβών, με συνέπεια τη διαστολή των αγγείων και την πτώση της αρτηριακής πίεσης. Σηπτικό shock: προκαλείται από λοιμώδη παράγοντα. Αλλεργική: Οφείλεται στην επίδραση αλλεργιογόνων ουσιών. Τα περισσότερα συμπτώματα είναι κοινά στις πιο πολλές μορφές της καταπληξίας. Συνοπτικά, αυτά είναι: ωχρό, υγρό και ψυχρό δέρμα, ταχυκαρδία, πτώση της αρτηριακής πίεσης, μείωση ποσότητας αποβαλλόμενων ούρων και σε προχωρημένα στάδια, συμπτώματα από τον εγκέφαλο και την καρδιά. Η ανεπαρκής παροχή αίματος στον οργανισμό προσβάλλει κατά σειρά τους ακόλουθους ιστούς: δέρμα, νεφροί, σπλάγχνα, εγκέφαλος, καρδιά. Το εγκατεστημένο σοκ αναγνωρίζεται εύκολα, ωστόσο είναι δύσκολο να διαγνωστεί σε πρώιμο στάδιο. Τη διάγνωση θέτει το γεγονός ότι οι φλέβες που βρίσκονται υπό το υποδόριο (οι πιο κοντινές στο δέρμα δηλαδή) είναι άδειες και δύσκολα μπορεί να τοποθετηθεί σε αυτές καθετήρας. Σε περίπτωση καταπληξίας, πρέπει να ειδοποιηθεί ασθενοφόρο, να ξαπλώσει ο ασθενής, να τεθούν υπό έλεγχο όλες οι πιθανές αιμορραγίες και να μην δοθεί τροφή ή νερό στον ασθενή. Παπαδημητρίου, "Σύγχρονη γενική χειρουργική", εκδόσεις Μ. Παρισιάνου. Davidson's "Παθολογία", ιατρικές εκδόσεις Π.Χ.Πασχαλίδης, 19η έκδοση, 2005.
Gongylonema pulchrum

Το Gongylonema pulchrum είναι το μοναδικό παράσιτο της οικογένειας Gongylonema που είναι ικανό να μολύνει τους ανθρώπους. Οι λοιμώξεις του Gongylonema pulchrum οφείλονται σε ανθρώπους που λειτουργούν ως τυχαίοι ξενιστές για το παράσιτο. Υπάρχουν επτά είδη σπειροειδών νημάτων που μολύνουν τυχαίους ανθρώπινους ξενιστές: Gnathostoma, Thelazia, Gongylonema, Physaloptera, Spirocerca, Rictularia. Το παράσιτο Gongylonema pulchrum είναι ένα νηματοειδές σκουλήκι της κατηγορίας spirurida. Είναι ένα σχετικά λεπτό νηματοειδές σκουλήκι, και όπως και άλλα σκουλήκια στην ίδια κατηγορία, δεν διαθέτει κυκλοφορικό ή αναπνευστικό σύστημα. Τα υπόλοιπα είδη Gongylonema μολύνουν τα πουλιά και τα θηλαστικά: υπάρχουν 25 είδη που βρέθηκαν σε θηλαστικά και 10 είδη που βρέθηκαν σε πουλιά. Αυτό το παράσιτο είναι πολυκυτταρικό και ικανό στο να κινείται. Έχει πολλές προεξοχές στην βλεννογόνο, οι οποίες βοηθούν στην πρόωση μέσω του λεπτού στρώματος του δέρματος στο εσωτερικό του στόματος του ανθρώπινου ξενιστή. Έχουν επίσης ένα σύστημα αποβολής με πλευρικές προεξοχές. Αυτό το παράσιτο τρέφεται με επιθηλιακά κύτταρα. Πολύ συχνά οι προεξοχές είναι μια περιοχή σχηματισμού φλεγμονής, μέσω της συσσώρευσης εκκρίσεων σε αυτές. Το Gongylonema καταπίνει επίσης αυτές τις εκκρίσεις. To 2013 σημειώθηκε το πρώτο περιστατικό μόλυνσης ανθρώπου με Gongylonema στη Γαλλία.

 Οι παρακάτω είναι όλες φωτογραφίες από ένα αρσενικό σκουλήκι Gongylonema pulchrum, το οποίο βγήκε από έναν άνδρα στη Γαλλία. «Gongylonema». GIDEON Infectious Diseases. 1994–2010. Ward, Henry B (March 1916). «Gongylonema in the Role of a Human Parasite». Journal of Parasitology 2 (3): 119–125. doi:10.2307/3271194. Garcia, Lynn Shore (2001). «Gongylonema». Diagnostic Medical Parasitology 4. Kudo, N (2005). «Further Observations on the Development of Gongylonema pulchrum in Rabbits». Journal of Parasitology 91 (4): 750–755. doi:10.1645/ge-3441.1. PMID 17089739. Lichtenfels, JR (1971). «Morphological variation in the gullet nematode, Gongylonema pulchrum Molin, 1857, from eight species of definitive hosts with a consideration of Gongylonema from Macaca spp.». Journal of Parasitology 57 (2): 348–355. doi:10.2307/3278041. PMID 5553452. Kirkpatrick, CE (1986). «Gongylonema pulchrum Molin in Black Bears from Pennsylvania». Journal of Wildlife Diseases 22 (1): 119–121. doi:10.7589/0090-3558-22.1.119. PMID 3951047. Uni, S.; Abe, M.; Harada, K.; Kaneda, K.; Kimata, I.; Abdelmaksoud, N. M.; Takahashi, K.; Miyashita, M. και άλλοι. (1992). «New record of Gongylonema pulchrum Molin, 1857 from a new host, Macaca fuscata, in Japan». Annales de Parasitologie Humaine et Comparée 67 (6): 221–223. doi:10.1051/parasite/1992676221. ISSN 0003-4150. http://www.parasite-journal.org/articles/parasite/pdf/1992/06/parasite1992676p221.pdf. Case of human infection G. pulchrum σε Ιρανή γυναίκα Definition Αρχειοθετήθηκε 2016-03-03 στο Wayback Machine.
Κάτω Βιάννος Ηρακλείου

Η Κάτω Βιάννος είναι χωριό και έδρα ομώνυμης κοινότητας του Δήμου Βιάννου στην Περιφερειακή Ενότητα Ηρακλείου. Ανήκε στην Επαρχία Βιάννου του Νομού Ηρακλείου. Η Κάτω Βιάννος βρίσκεται στις νότιες υπώρειες του όρους Δίκτη. Οι κάτοικοι ασχολούνται κυρίως με την ελαιοκαλλιέργεια. Σήμερα η συντριπτική πλειοψηφία των κατοίκων είναι ηλικίας άνω των 65 ετών.

 Η Κάτω Βιάννος αναφέρεται το 1583 με την ονομασία Viannes Catto , στην σχετική απογραφή του Καστροφύλακα (Κ 97). Όταν έγινε κοινότητα, σε αυτήν υπήχθη και ο οικισμός Λασιθιωτών Μέση, που βρίσκεται σε υψόμετρο 540 μ. Οι κάτοικοι της Μέσης κατάγονται από το Οροπέδιο Λασιθίου. Το χωριό κατοικείται από ελάχιστους γεωργούς. Στη Μέση βρίσκεται ο διμάρτυρος ναός του Προφήτη Ηλία και των Τριών Ιεραρχών, ο οποίος οικοδομήθηκε σχετικά πρόσφατα. Ο κύριος ναός στην Κάτω Βιάννο είναι αυτός που είναι αφιερωμένος στη μνήμη του Αγίου Γεωργίου. Πολύ ενδιαφέρων είναι και ο ναός των Εισοδίων της Θεοτόκου, που έχει ξυλόγλυπτο τέμπλο. Κοντά στο χωριό βρίσκεται η παλιά εκκλησία της Μεταμόρφωσης του Σωτήρα, με τοιχογραφίες. Την περίοδο της Τουρκοκρατίας υπήρχε ο οικισμός Πέρα Μέση, όπου βρίσκεται το εξωκλήσι της Παναγίας. Εκεί, στη διάρκεια γάμου, οι Τούρκοι εισέβαλαν και σκότωσαν όλο τον κόσμο που γλεντούσε, έπειτα από υπόδειξη ενός μικρού παιδιού. Επίσης, κατέστρεψαν τον οικισμό. Από τον άλλοτε οικισμό σώζονται ερείπια. Η ονομασία Μέση προέρχεται πιθανότατα από το γεγονός ότι οι κάτοικοι που ίδρυσαν το χωριό είχαν ξεκινήσει από το Τυμπάκι κάποιοι και άλλοι από τη Σητεία, με αποτέλεσμα να συναντηθούν στη μέση, όπου και βρίσκεται ο σημερινός οικισμός, στα νότια του νομού Ηρακλείου.Μετά την απελευθέρωση από τους Τούρκους και στην πρώτη διοικητική οργάνωση του νησιού το χωριό εκπροσωπούσε, στο Δήμο Βιάννου όπου υπαγόταν, ο Δημήτριος Δουλγεράκης σαν ειδικός πάρεδρος και αργότερα ο πρώτος εκλεγμένος σύμβουλος Εμμανουήλ Βαβουρανάκης. Δείτε Κοινότητα Κάτω Βιάννου Το Ηράκλειον και ο νομός του. Ηράκλειο: Νομαρχία Ηρακλείου. 1971.
Κουρτ Σβίττερς

Ο Κουρτ Σβίττερς (πραγματικό όνομα Herman Edward Karl Julius Switters, 20 Ιουνίου 1887 - 8 Ιανουαρίου 1948) ήταν Γερμανός καλλιτέχνης. Το έργο του συνδέθηκε κυρίως με τα κινήματα του ντανταϊσμού και του κονστρουκτιβισμού και εκδηλώθηκε σε διαφορετικά είδη τέχνης, στη ζωγραφική, στη γλυπτική, στην ποίηση και κυρίως στην τεχνική του κολάζ.

 Γεννήθηκε το 1887 στο Αννόβερο, όπου την περίοδο 1908-1909 παρακολούθησε μαθήματα στη σχολή τεχνών Kunstgewerbeschule. Στη συνέχεια, συνέχισε τις σπουδές του στην Ακαδημία Τεχνών της Δρέσδης, μέχρι το 1914. Τα πρώτα του καλλιτεχνικά έργα ήταν εμπνευσμένα από τον κυβισμό και τον εξπρεσιονισμό. Το 1918, πραγματοποίησε τα πρώτα έργα κολάζ και την ίδια περίοδο ήρθε σε επαφή με το ντανταϊστικό κινημα. Η γνωριμία του με τον Ζαν Αρπ υπήρξε καθοριστική, καθώς υπό την επίδρασή του εγκατέλειψε τα καθιερωμένα ακαδημαϊκά αισθητικά πρότυπα. Ο ίδιος εισήγαγε τον όρο Merz, προκειμένου να περιγράψει το σύνολο του καλλιτεχνικού του έργου, το οποίο αν και υπήρξε εν γένει συγγενικό με το ντανταϊστικό κίνημα, διατήρησε παράλληλα κάποια απόσταση από αυτό. Αποτέλεσε μέλος της ντανταϊστικής ομάδας του Βερολίνου, ωστόσο μετά από διαφωνίες, εγκατέλειψε και εγκαταστάθηκε στο Αννόβερο. Ιδιαίτερη συνεισφορά είχε στην αφηρημένη ηχητική ποίηση των ντανταϊστών και ειδικότερα με το ποίημα Ursonate. Από το 1923 και για συνολικά εννέα χρόνια υπήρξε ο εκδότης του περιοδικού Merz. Τον ίδιο χρόνο, ξεκίνησε την κατασκευή του έργου που αναφέρεται ως Merzbau, ένα κολάζ σε τρεις διαστάσεις, με κάθε είδους αντικείμενα που συνέλεγε ο ίδιος - μεταξύ αυτών και προσωπικά αντικείμενα συναισθηματικής αξίας - και τα οποία σχημάτιζαν σταδιακά ένα είδος κτίσματος. Αυτό αποτέλεσε το έργο ζωής του Σβίττερς, που βρισκόταν διαρκώς υπό εξέλιξη και το οποίο δημιούργησε από την αρχή τρεις φορές, αρχικά στο Αννόβερο, όπου καταστράφηκε στο Β' Παγκόσμιο πόλεμο κατά τη διάρκεια αεροπορικής επιδρομής, αργότερα στη Νορβηγία όπου κάηκε το 1951 και τέλος στην Αγγλία, το μοναδικό Merzbau (γνωστό και ως Merzbarn) που διασώθηκε. Τον Ιανουάριο του 1937, εγκατέλειψε τη Γερμανία και εγκαταστάθηκε στη Νορβηγία. Το καλοκαίρι του ίδιου έτους, φιλοξενήθηκαν έργα του στην έκθεση Παρακμιακής Τέχνης (Entartete Kunst) που διοργάνωσε το ναζιστικό καθεστώς της Γερμανίας στο Μόναχο. Τρία χρόνια αργότερα, εξαιτίας της εισβολής των ναζιστικών δυνάμεων στη Νορβηγία, αναγκάστηκε εκ νέου να μετεγκατασταθεί, αυτή τη φορά με προορισμό την Αγγλία. Μέχρι το 1945, έζησε στο Λονδίνο και αργότερα στο Άμπλσαϊντ, όπου με χρηματοδότηση από το Μουσείο Μοντέρνας Τέχνης ξεκίνησε τη δημιουργία του Merzbarn. Πέθανε τον Ιανουάριο του 1948, αφήνοντας το έργο του ημιτελές. Gwendolen Webster, Kurt Merz Schwitters, a Biographical Study, University of Wales Press 1997, ISBN 0-7083-1438-4 Ιστοσελίδα για τον Σβίττερς (Γερμανικά) Κατάλογος έργων του Σβίττερς Αρχειοθετήθηκε 2007-09-27 στο Wayback Machine. Κολάζ και άλλα έργα του Σβίττερς Έργα του Σβίττερς στο Μουσείο Μοντέρνας Τέχνης Merzbau Βιογραφία από το Μουσείο Guggenheim Απαγγελία του Ursonate
Δολοφονία του Νίκου Τεμπονέρα

Ο Νίκος Τεμπονέρας (1954 - Πάτρα, 8 Ιανουαρίου 1991) ήταν καθηγητής μαθηματικών στη δευτεροβάθμια εκπαίδευση, ενταγμένος στην αριστερά και στέλεχος του Εργατικού Αντιιμπεριαλιστικού Μετώπου (ΕΑΜ). Το όνομά του έγινε γνωστό στο πανελλήνιο, όταν δολοφονήθηκε κατά τη διάρκεια των μαθητικών κινητοποιήσεων της περιόδου 1990-91.

 Ο Νίκος Τεμπονέρας ήταν ο πρώτος νεκρός στη διάρκεια των μαθητικών κινητοποιήσεων ενάντια στο νομοσχέδιο του τότε Υπουργού Παιδείας Βασίλη Κοντογιαννόπουλου· ακολούθησαν τέσσερα θύματα στην Αθήνα από πυρκαγιά που εκδηλώθηκε στο κατάστημα Κ. Μαρούσης στη διάρκεια διαδήλωσης. Δράστης της δολοφονίας ήταν ο Γιάννης Καλαμπόκας, δημοτικός σύμβουλος της Νέας Δημοκρατίας στην Πάτρα και πρόεδρος της τοπικής ΟΝΝΕΔ. Η δολοφονία έγινε στις 8 Ιανουαρίου 1991. Ο Καλαμπόκας χτύπησε θανάσιμα τον Τεμπονέρα με λοστό στο κεφάλι στη διάρκεια βίαιων επεισοδίων που σημειώθηκαν στο υπό κατάληψη Σχολικό Συγκρότημα 3ου & 7ου Γυμνασίου και Λυκείου Πάτρας στην πλατεία Βουδ. Ο Καλαμπόκας επικεφαλής των ομάδων αυτών μαζί με τους Μυλωνά, Σπίνο, Γραμματίκα, Γραμματικόπουλο, με λοστούς και ρόπαλα επιχείρησαν να σπάσουν τη κατάληψη, την οποία υποστήριζαν αρκετοί γονείς και καθηγητές, μεταξύ των οποίων και ο δολοφονηθείς Τεμπονέρας, ιδιαίτερα αγαπητός, σύμφωνα με τις μετέπειτα μαρτυρίες και καταθέσεις, στους μαθητές του. Η δολοφονία του Τεμπονέρα, η οποία συνέβη σε μία περίοδο οξείας πολιτικής αντιπαράθεσης, ξεσήκωσε κύμα διαδηλώσεων και διαμαρτυριών σε όλη την Ελλάδα. Την επαύριο της δολοφονίας του, ο υπουργός Παιδείας Κοντογιαννόπουλος παραιτήθηκε και η πρόταση νόμου για τις μεταρρυθμίσεις στην παιδεία αποσύρθηκε. Ο Καλαμπόκας δικάστηκε στο Βόλο έχοντας ως συνηγόρους υπεράσπισής του τρία κορυφαία ονόματα του τότε νομικού κόσμου, όλους προερχόμενους πολιτικά από το χώρο της ΝΔ. και συγκεκριμένα τους Απόστολο Ανδρεουλάκο, Κώστα Κωνσταντινίδη (καθηγητής Ποινικού Δικαίου), γνωστός από τη δίκη για το Σκάνδαλο Κοσκωτά όπου συμμετείχε ως δημόσιος κατήγορος) και Επαμεινώνδα Ζαφειρόπουλο (πρώην πρόεδρος του ΔΣΑ). Καταδικάστηκε πρωτόδικα για ανθρωποκτονία εκ προθέσεως σε ισόβια κάθειρξη (απόφαση 22-24/93 ΜΟΔ Βόλου) ενώ αργότερα η ποινή του μειώθηκε σε 17 χρόνια και 3 μήνες (απόφαση 59/94 ΜΟΕ Λάρισας) και, τελικώς, ύστερα από αναίρεση της απόφασης από τον Άρειο Πάγο, σε 16 χρόνια και 9 μήνες. Αποφυλακίστηκε στις 2 Φεβρουαρίου του 1998, έχοντας εκτίσει τα 2/5 της ποινής που του επιβλήθηκε. Το τότε Σχολικό Συγκρότημα 3ου & 7ου Γυμνασίου και Λυκείου Πάτρας και νυν 3ο Γυμνάσιο Πάτρας τόπος δολοφονίας του Τεμπονέρα καθώς και τα 2ο λύκειο Ιλίου και 3ο γυμνάσιο Ιλίου, σήμερα φέρουν το όνομά του. Επίσης το όνομά του δόθηκε σε μια σήραγγα της Ολυμπίας Οδού κοντά στην Πάτρα, ενώ το Αμφιθέατρο του 1ου Λυκείου Ταύρου Αττικής ονομάζεται "Νίκος Τεμπονέρας". Τάσος Κωστόπουλος (10-01-2016). «Το φιλελεύθερο παρακράτος». Η Εφημερίδα των Συντακτών. Αρχειοθετήθηκε από το πρωτότυπο στις 2016-01-13. https://web.archive.org/web/20160113065404/http://www.efsyn.gr/arthro/fileleythero-parakratos. Ανακτήθηκε στις 12-04-2017.
Toxicity

Το Toxicity είναι το δεύτερο άλμπουμ του Heavy Metal συγκροτήματος System of a Down, και κυκλοφόρησε το Σεπτέμβριο του 2001 (4 Σεπτεμβρίου 2001) από την δισκογραφική εταιρία American Recordings. Γρήγορα έγινε νούμερο ένα στις ΗΠΑ, με 200.000 αντίτυπα, και στον Καναδά. Γενικά το Toxicity έχει πουλήσει πάνω από 12 εκατομμύρια αντίτυπα παγκοσμίως και είναι πλατινένιος δίσκος στις ΗΠΑ.

 Το άλμπουμ αυτό είναι ταξινομημένο στην λίστα του περιοδικού Blender "500 CDs You Must Own" (500 δίσκοι που πρέπει να αποκτήσεις). Η ιστοσελίδα Music Radar έκανε μια δημοσκόπηση και το Toxicity ήταν ταξινομημένο στην 28η θέση στην λίστα 50 Greatest Heavy Metal Albums of All Time. Το άλμπουμ αυτό είναι ταξινομημένο στην 44η θέση στην λίστα των 100 καλύτερων άλμπουμ της δεκαετίας του 2000 στο περιοδικό Rolling Stone. Η ιστοσελίδα Digital Dream Door έχει, αυτήν τη στιγμή, βαθμολογημένο το Toxicity στην θέση 72 στην λίστα "100 Greatest Metal Albums" ("Τα 100 καλύτερα Μέταλ άλμπουμ"), και στην θέση 16 στην λίστα "100 Greatest Albums of the 2000s" ("Τα 100 καλύτερα άλμπουμ της δεκαετίας του 2000"). Το περιοδικό Alternative Press ταξινόμησε το Toxicity στην 9η θέση στην λίστα "25 Best Albums of 2001" ("Τα καλύτερα άλμπουμ του 2001"). Το περιοδικό Mojo το βαθμολόγησε στην 93η θέση της λίστας "100 Modern Classics" ("100 μοντέρνα κλασικά"). Σερτζ Τανκιάν - Κύρια Φωνητικά, Πλήκτρα Daron Malakian - Φωνητικά, Κιθάρα Shavo Odadjian - Μπάσο John Dolmayan - Ντραμς https://web.archive.org/web/20180101060216/http://systemofadown.com/#discog http://web.archive.org/web/20070708232915/http:// http://www.discogs.com/System-Of-A-Down-Toxicity/release/1927184 http://www.musiccanada.com/GPSearchResult.aspx?st=Toxicity&sa=System+of+a+Down&smt=0 http://abpd.org.br/certificados_interna.asp?sArtista=System+of+a+Down&tmidia=1 http://www.bpi.co.uk/certifiedawards/search.aspxΑρχειοθετήθηκε 2011-06-04 στο Wayback Machine. Εισάγετε Toxicity στο κενό Search. Επιλέξτε Title στο κενό Search By.Επιλέξτε Album στο κενό Format.Πατήστε GO. http://www.aria.com.au/pages/httpwww.aria.com.aupagesARIACharts-Accreditations-2009Albums.htm http://www.riaa.com/goldandplatinumdata.php?artist=%22Toxicity%22 Sputnikmusic Review Spin Review Robert Christgau Review Rolling Stone Review http://www.allmusic.com/album/r547443 Chop Suey Toxicity Aerials
Τομ Μπρέιντι

Ο Τόμας Έντουαρντ Πάτρικ Μπρέιντι (αγγλ. Thomas Edward Patrick Brady, γενν. 3 Αυγούστου 1977) είναι Αμερικανός παίκτης αμερικανικού ποδοσφαίρου, ο οποίος αγωνίζεται στο NFL για 23 σεζόν.

 Το 2004 ξεκίνησε τη σχέση του με την ηθοποιό Μπρίτζετ Μοϊνάχαν αλλά χώρισαν στα τέλη του 2006, όταν εκείνη ήταν έγκυος στο παιδί τους. Τον Αύγουστο του 2007, γεννήθηκε ο γιος τους, Τζον Έντουαρντ Τόμας Μοϊνάχαν. Τον Δεκέμβριο του 2006, έγινε ζευγάρι με το μοντέλο Ζιζέλ Μπούντχεν. Παντρεύτηκαν στις 26 Φεβρουαρίου 2009 και απέκτησαν δύο παιδιά, τον Μπέντζαμιν Ρέιν Μπρέιντι (γενν. Δεκέμβριος 2009) και τη Βίβιαν Λέικ Μπρέιντι (γενν. Δεκέμβριος 2012). Τον Οκτώβριο του 2022, ανακοινώθηκε το διαζύγιο τους.
Μίλκσεϊκ

Το μίλκσεϊκ και μιλκ σέικ (αγγλικά: milkshake σε κατά λέξη μετάφραση γάλα φραπέ) είναι γλυκό, κρύο ρόφημα που φτιάχνεται συνήθως από γάλα ή παγωτό σε συνδυασμό με γλυκαντικά ή σιρόπια όπως σιρόπι καραμέλας, βανίλιας, βουτύρου, σοκολάτας, σαντιγί ή φρούτων. Το μίλκσεϊκ πρωτοεμφανίστηκε στην Αμερική και είναι ευρέως διαδεδομένο εκεί αφού σερβίρεται σε όλα τα εστιατόρια, τα καφέ και τα αναψυκτήρια. Η προετοιμασία του γίνεται συνήθως σε μια μηχανή μπλέντερ ή μίξερ στο οποίο τοποθετείται το παγωτό ή το γάλα αφού ανακατευτεί πρώτα το μείγμα στο χέρι. Πολλά φαστ φουντ δεν κάνουν το μείγμα χειροποίητα με παγωτό. Αντίθετα κάνουν τα μείγματα σε αυτόματες μηχανές μίλκσεϊκ οι οποίες παγώνουν και σερβίρουν ένα έτοιμο μείγμα που περιέχει γάλα, γλυκαντικούς παράγοντες και ένα υλικό συμπύκνωσης. Παρ’ όλα αυτά κάποια φαστ φουντ σερβίρουν ακόμα με παραδοσιακό τρόπο τα μίλκσεϊκ φτιάχνοντάς τα στο χέρι με φρέσκο παγωτό ή παγωμένο γάλα με γλυκαντικά ή σιρόπια. Τα μίλκσεϊκ μπορούν να φτιαχτούν και στο σπίτι σε ένα μπλέντερ ή σε μία αυτόματη μηχανή μίξης ποτών. Ένα μίλκσεϊκ μπορεί να φτιαχτεί ρίχνοντας σκόνη μέσα στο φρέσκο γάλα και ανακατεύοντας αυτά τα δύο να δημιουργηθεί το μείγμα. Αυτού του είδους τα μίλκσεϊκ μπορούν να σερβιριστούν σε διάφορες γεύσεις όπως μπανάνα, φράουλα, σοκολάτα και καραμέλα.

 Τα χειροποίητα μίλκσεϊκ είναι φτιαγμένα σύμφωνα με την παράδοση από οποιαδήποτε γεύση παγωτού. Η προσθήκη γεύσεων όπως το σιρόπι σοκολάτας ή σφένδαμου μπορεί να μπει αρχικά στο μείγμα. Αυτό παρέχει τη δυνατότητα στον κατασκευαστή του να διαλέξει ανάμεσα σε μεγάλη ποικιλία γεύσεων σε αντίθεση με τα μίλκσεϊκ που φτιάχνονται σε κάποια μηχανή. Σπάνια τα μίλκσεϊκ δεν θα περιέχουν παγωτό. Ορισμένες πανομοιότυπες συνταγές με το μίλκσεϊκ που περιέχουν μεγάλη ποσότητα φρούτων και καθόλου παγωτό ονομάζονται σμούθι. Παρόμοιο μπορεί να θεωρηθεί και το παγωμένο γιαούρτι. Υπάρχουν περιπτώσεις στις οποίες το ρόφημα φτιάχνεται με σερμπέτι, παγωμένο γιαούρτι και φρούτο και έχουν την υφή των σμούθι αλλά μπορούν να θεωρηθούν και μίλκσεϊκ. Ένα μίλκσεϊκ με βάση το γάλα αποκαλείται "φραπέ" σε διάφορες περιοχές της Αγγλίας και του Καναδά. Τα εστιατόρια με αυξημένη πελατεία και κίνηση, όπως το McDonald's, συχνά επιλέγουν να χρησιμοποιήσουν μίγματα προπαρασκευασμένων μίλκσεϊκ που ετοιμάζονται σε αυτόματες μηχανές. Αυτά τα μηχανήματα είναι μεταλλικοί κύλινδροι με χτυπητήρια που χρησιμοποιούν ψυκτικά πηνία για να παγώσουν τα μίγματα μίλκσεϊκ σε μια πόσιμη υφή. Ο αριθμός των διαφορετικών γεύσεων που μπορούν να εξυπηρετήσουν τα εστιατόρια με αυτόματες μηχανές μίλκσεϊκ είναι περιορισμένος από τον αριθμό των διαφορετικών δεξαμενών στις μηχανές μίλκσεϊκ τους, κι έτσι τα φαστ φουντ συνήθως προσφέρουν λιγότερες γεύσεις μίλκσεϊκ. Προπαρασκευασμένα μίλκσεϊκ πωλούνται σε παντοπωλεία στη Βόρεια Αμερική και το Ηνωμένο Βασίλειο. Τα ποτά αυτά παρασκευάζονται από γάλα αναμεμειγμένο με γλυκαντική σκόνη, τεχνητό σιρόπι ή συμπύκνωμα, το οποίο διαφορετικά ονομάζεται «αρωματισμένο γάλα», παχυμένο με καραγενάνη ή άλλα προϊόντα. Τα εμφιαλωμένα γαλακτοκομικά προϊόντα πωλούνται συνήθως σε φιάλες των 330 ml, 500 ml ή 1 λίτρου.
Κατάλογος χωρών ανά ονομαστικό ΑΕΠ (Παγκόσμια Τράπεζα)

Ακολουθεί κατάλογος των παγκόσμιων οικονομιών που ταξινομούνται κατά το Ακαθάριστο Εγχώριο Προϊόν (ΑΕΠ) στις επίσημες συναλλαγματικές ισοτιμίες αγοράς ή κυβέρνησης. Ο κατάλογος περιλαμβάνει την κατάταξη σύμφωνα με τις μετρήσεις και εκτιμήσεις της Παγκόσμιας Τράπεζας το 2011, για το έτος 2010.

 Παγκόσμια Τράπεζα - 1η Ιουλίου 2011. Δεδομένα έτους 2010. a: Η Ευρωζώνη το 2007 περιελάμβανε τις εξής 17 από 27 χώρες της Ευρωπαϊκής Ένωσης : Αυστρία, Βέλγιο, Φινλανδία, Γαλλία, Γερμανία, Ελλάδα, Ιρλανδία, Ιταλία, Λουξεμβούργο, Ολλανδία, Πορτογαλία, Σλοβενία, Ισπανία Κύπρος, Εσθονία, Μάλτα, Σλοβακία. b: Συμπεριλαμβάνεται η πρώην Ισπανική Σαχάρα. c: Τα δεδομένα αφορούν την περιοχή που ελέγχεται από την κυβέρνηση της Κυπριακής Δημοκρατίας d: Τα δεδομένα αναφέρονται μόνο στην ηπειρωτική Τανζανία. e: Δεν περιλαμβάνονται δεδομένα από Βόρεια Οσετία και Αμπχαζία. f: Δεν περιλαμβάνονται δεδομένα από την Τρανσνίστρια. Κατάλογος χωρών κατά κεφαλή ΑΕΠ Κατάλογος ευρωπαϊκών χωρών κατά ΑΕΠ
Αμμούδι Ηρακλείου

Το Αμμούδι είναι χωριό της κοινότητας Αχλάδας, της δημοτικής ενότητας (τέως δήμου) Γαζίου, του δήμου Μαλεβιζίου, της περιφερειακής ενότητας (τέως νομού) Ηρακλείου, στην περιφέρεια Κρήτης, σύμφωνα με το πρόγραμμα Καλλικράτης, καθώς και των μεταβολών που ακολούθησαν αυτό το πρόγραμμα.

 Το Αμμούδι είναι πεδινό χωριό στο βορειοδυτικό τμήμα του νομού Ηρακλείου. Βρίσκεται στην ευρύτερη τουριστική περιοχή της Αγίας Πελαγίας, πάνω από τον βόρειο μυχό του όρμου Ροδιάς και σε μέσο σταθμικό υψόμετρο 115. Απέχει 22 χλμ. περίπου ΒΔ. του Ηρακλείου (μέσω Αλικαρνασσού). Ο οικισμός αναγνωρίστηκε το 2001 και προσαρτήθηκε στο τοπικό διαμέρισμα Αχλάδας του νομού Ηρακλείου. Με το ΦΕΚ 87Α - 07/06/2010 αποσπάστηκε από από τον δήμο Γαζίου και προσαρτήθηκε στον δήμο Μαλεβιζίου. Η παραλία «Τρυπητή», ανατολικά του οικισμού Η παραλία «Παναγιά», νότια του οικισμού Οργανισμός εκδόσεων «Ελλάδα», χάρτες (εκδ. Βαρελάς) buk.gr Google Earth eetaa.gr
Αντίλ Τσαρτσάνι

Ο Αντίλ Τσαρτσάνι (αλβανικά: Adil Çarçani‎, 15 Μαΐου 1922 – 13 Οκτωβρίου 1997) ήταν Αλβανός πολιτικός ο οποίος διετέλεσε 24ος πρωθυπουργός της Αλβανίας στο κομμουνιστικό καθεστώς υπό την ηγεσία του Ενβέρ Χότζα. Υπηρέτησε ως επικεφαλής της αλβανικής κυβέρνησης τα χρόνια που προηγήθηκαν της πτώσης του κομμουνιστικού καθεστώτος.

 Ο Τσαρτσάνι γεννήθηκε στη Φούσα-Μπάρντα στην Επαρχία του Αργυροκάστρου της Αλβανίας. Κατά τη διάρκεια του Β΄ Παγκόσμιου Πολέμου, πολέμησε με τις παρτιζανικές δυνάμεις ενάντια στους Ιταλούς φασίστες και εντάχθηκε στο Κομμουνιστικό Κόμμα και στην κυβέρνηση που σχημάτισε μετά τον πόλεμο. Έγινε Υπουργός Εξορύξεων τη δεκαετία του 1950, συμμετείχε στο Πολιτικό Γραφείο του Κόμματος Εργασίας της Αλβανίας στη δεκαετία του 1960 και το 1981 έγινε πρώτος Αντιπρόεδρος της Κυβέρνησης.Στις 18 Δεκεμβρίου 1981, αμέσως μετά τον ξαφνικό θάνατο του Μεχμέτ Σέχου, ο Τσαρτσάνι έγινε ο 24ος πρωθυπουργός της Αλβανίας. Έμεινε στη θέση αυτή μέχρις ότου η κομμουνιστική κυβέρνηση έπεσε το 1991, όταν παραιτήθηκε μετά την καταστροφή του αγάλματος του Ένβερ Χότζα, του κομμουνιστή ηγέτη της Αλβανίας από τη δεκαετία του 1940 μέχρι τη δεκαετία του 1980, από εξαγριωμένους διαδηλωτές. Ωστόσο, ο Τσαρτσάνι εκλέχθηκε στο κοινοβούλιο εκείνο το έτος και έδωσε την εναρκτήρια ομιλία. Στις 21 Μαΐου του 1994, ο Τσαρτσάνι δικάστηκε για κατάχρηση εξουσίας, μαζί με τον Ραμίζ Αλία. Δικάστηκε, κρίθηκε ένοχος και καταδικάστηκε σε φυλάκιση. Η ποινή του μετατράπηκε σε πενταετή κατ' οίκον περιορισμό, καθώς άρχισε να πάσχει από προβλήματα υγείας. Πέθανε ενώ βρισκόταν σε κατ' οίκον περιορισμό στα Τίρανα.
1347 Πατρίς

Η Πατρίς (Patria) είναι ένας σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 11,272. Ανακαλύφθηκε το 1931 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας και πήρε το όνομά της από την έννοια της πατρίδας.

 Η μέση διάμετρος της Πατρίδος εκτιμάται σε 32,40 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,0386. Η Πατρίς περιστρέφεται γύρω από τον εαυτό της μία φορά κάθε 25 ως 35 ώρες περίπου, μία αργή περιστροφή για αστεροειδή. Τροχιά από το JPL (Java) / Εφημερίδα
Βερενίκη η τρωγλοδυτική

Η Βερενίκη ή επίσης γνωστή ως Μπαράνις, είναι αρχαίο λιμάνι της Αιγύπτου, στη δυτική ακτή της Ερυθράς Θάλασσας. Βρίσκεται περίπου 825 χλμ. νότια του Σουέζ και 260 χλμ. ανατολικά του Ασουάν στην Άνω Αίγυπτο.Ιδρύθηκε το 275 π. Χ. από τον Πτολεμαίο Β΄ Φιλάδελφο (285-246 π.Χ.), που έδωσε στην πόλη το όνομα της μητέρας του, Βερενίκη Α΄της Αιγύπτου. Το επίθετο "τρωγλοδυτική" αναφερόταν στους γηγενείς κατοίκους της περιοχής, τους Τρωγλοδύτες ή "ανθρώπους των σπηλαίων". Οικοδομημένη στην κεφαλή του κόλπου Φαούλ, ήταν προστατευμένη στα βόρεια από την Ρας Μπανάς (Λεπτή Άκρη). Μια οροσειρά εκτείνεται κατά μήκος της αφρικανικής ακτής που χωρίζει τη Βερενίκη από την Κοιλάδα του Νείλου. Το ορυχεία σμαραγδιών της Ζαμπάρα και της Σακέτ είναι πολύ κοντά. Η Βερενίκη οικοδομήθηκε πάνω σε μια στενή λωρίδας ακτής ανάμεσα στους λόφους και την Ερυθρά Θάλασσα. Το λιμάνι της ήταν προστατευμένο από τους βορειοανατολικούς ανέμους χάρη στην Οφιώδη νήσο (Οφιώδης νήσος, Στράβων xvi. σ. 770 και Διόδωρος. iii. 39), η οποία ήταν πλούσια σε τοπάζια.

 Η Βερενίκη ήταν αρκετά γνωστή και γνώρισε εξαιρετική άνθιση κατά την αρχαιότητα. Η πόλη έχει επισημανθεί από τους περισσότερους αρχαίους γεωγράφους, συμπεριλαμβανομένων του Στράβωνος, του Πλίνιου του Πρεσβύτερου (vi. 23, 26, 29, 33), και του Στεφάνου του Βυζαντίου (s. v.). Η ευημερία μετά τον τρίτο αιώνα οφείλεται σε μεγάλο βαθμό σε τρεις αιτίες: στην εύνοια των μακεδόνων βασιλέων, στην ασφαλή αγκυροβόληση, και στο ότι ήταν το τέρμα του μεγάλου δρόμου από τον Κόπτο (τώρα Κιφτ) στο Νείλο, που καθιστούσε την Βερενίκη και τον Μυός Όρμο τα δύο κύρια κέντρα εμπορίου μεταξύ Αιθιοπίας και Αιγύπτου, αφενός, και της Συρίας του Ταμιλάκκαμ από την άλλη. Ο δρόμος μέσω της ερήμου από τον Κόπτο ήταν 258 ρωμαϊκά μίλια ή αλλιώς ταξίδι έντεκα ημερών και ήταν εξοπλισμένος με υδροσταθμούς (υδρεύματα). Από τον 1ο αιώνα π.Χ. μέχρι τον 2ο αιώνα μ.Χ., η Βερενίκη υπήρξε σταθμός εμπορικής ναυτιλίας μεταξύ Ινδίας, Αραβίας, και Άνω Αιγύπτου. Η πόλη συνδέθηκε με την Αντινοόπολη του Νείλου της Κάτω Αιγύπτου μέσω της Αδριανής οδού το 137 μ.Χ.. Το εμπόριο από τη Βερενίκη κατά μήκος των ακτών της Ερυθράς Θάλασσας περιγράφεται στο οδοιπορικό του 1ου αιώνα μ.Χ, Περίπλους τῆς Ἐρυθράς Θαλάσσης, γραμμένο από έναν Έλληνα έμπορο της Αλεξάνδρειας. Ο Περίπλους επισημαίνει ότι "στη δεξιά ακτή κάτω από τη Βερενίκη βρίσκεται η χώρα των Βερβέρων", τοποθετόντας έτσι την πόλη βόρεια της αρχαίας Βαρβαρίας. Τον 4ο αιώνα η Βερενίκη γίνεται και πάλι ένα ενεργό λιμάνι, αλλά μετά τον 6ο αιώνα εγκαταλείπεται εξολοκλήρου. Υπό την Ρωμαϊκή Αυτοκρατορία, η Βερενίκη μετασχηματίζεται σαν επαρχία με ξεχωριστό έπαρχο, ο οποίος έφερε τον τίτλο Praefectus Berenicidis, ή P. montis Berenicidis. (Ορέλλι (Orelli), Inscr. Γ. πλάτ. όχι. 3880, στ.) Fordham.edu: Περίπλους της Ερυθράς Θάλασσας — μετάφραση Schoff στην αγγλική γλώσσα.
NGC 3886

Ο NGC 3886 είναι φακοειδής γαλαξίας ο οποίος απέχει περίπου 280 εκατομμύρια έτη φωτός και βρίσκεται στον αστερισμό Λέοντα. Ανακαλύφθηκε από τον αστρονόμο Χάινριχ ντ' Αρέ (Heinrich d'Arrest) στις 9 Μαΐου 1864 και ανήκει στο Σμήνος γαλαξιών του Λέοντα.

 Δεδομένα για το NGC 3886 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 3886 στο Aladin (Αγγλικά) και στο SkyView (Αγγλικά) Πολυμέσα σχετικά με το θέμα NGC 3886 στο Wikimedia Commons
Αρχαιολογικό Μουσείο Πειραιά

Το Αρχαιολογικό Μουσείο Πειραιά είναι αρχαιολογικό μουσείο που βρίσκεται στον Πειραιά στη συλλογή του οποίου ανήκουν κυρίως ευρήματα ανασκαφών, που καλύπτουν την περίοδο από τη μυκηναϊκή μέχρι και τη ρωμαϊκή εποχή. Βρίσκεται στην περιοχή μεταξύ Τερψιθέας και Πασαλιμανίου.

 Το πρώτο μουσείο ιδρύθηκε το 1935 στον απαλλοτριωμένο χώρο του αρχαίου θεάτρου της Ζέας και στεγάστηκε σε κτίριο που σήμερα λειτουργεί ως αποθήκη γλυπτών. Από το 1960, συγκέντρωνε τα περισσότερα ευρήματα ανασκαφών που πραγματοποιούνταν στους δήμους του Πειραιά, της Σαλαμίνας, του Μοσχάτου, της Καλλιθέας, αλλά και παραλιακών δήμων Γλυφάδας, Βούλας και Βάρης. Η συλλογή του εμπλουτίστηκε επίσης από σημαντικές δωρέες, όπως τη συλλογή Νομίδου και Βαλσαμάκη, καθώς και τη συλλογή Γερουλάνου. Το σημερινό μουσείο διαμορφώθηκε ως επέκταση του παλαιού και εγκαινιάστηκε το 1981. Το 1996 ξεκίνησαν εργασίες ανακαίνισής του και το 1988 εγκαινιάστηκαν δύο νέες αίθουσες, μία αφιερωμένη στο ρόλο του Πειραιά στην αρχαιότητα ως ναυστάθμου και εμπορικού κέντρου, και μία αφιερωμένη σε συλλογή κεραμικής και αντικειμένων του ιδιωτικού βίου των αρχαίων. Τον πυρήνα της συλλογής του αποτελούν τα μνημεία από το βόρειο νεκροταφείο της αρχαίας πόλης και άλλα τυχαία ευρήματα που φανερώθηκαν κατά την οικοδόμηση της σύγχρονης πόλης. Στα σημαντικότερα εκθέματά του ανήκουν επίσης η σειρά των νεοαττικών πλακών από ναυάγιο ρωμαϊκού πλοίου στο λιμάνι του Πειραιά, τα ευρήματα του ιερού της Μουνιχίας και εκείνα του ιερού της Μητρός των Θεών του Μοσχάτου. Έχει συνολικό εμβαδόν 1394 τ.μ. Οι εκθεσιακοί χώροι καταλαμβάνουν δέκα αίθουσες και των δύο ορόφων, ενώ στο υπόγειο βρίσκονται τα εργαστήρια συντήρησης. Εποπτεύεται από την ΚΣΤ΄ Εφορεία Προϊστορικών και Κλασικών Αρχαιοτήτων. 1. Προϊστορική εποχή (Μυκηναϊκή τέχνη)2. Συλλογή κεραμικών 3. Χάλινα αγάλματα4. Ο ναΐσκος με το λατρευτικό άγαλμα της Κυβέλης 5. Τάφοι της κλασσικής εποχής 6. Επιτύμβια Μνημεία 7. Αγάλματα της ελληνικής Εποχής 8. Αγάλματα της Ρωμαϊκής Εποχής Σταϊνχάουερ Γεώργιος, "Τα μνημεία και το αρχαιολογικό μουσείο του Πειραιά", ISBN 9789605403331, εκδόσεις Toubi's, 1998 Σταϊνχάουερ Γεώργιος, Το Αρχαιολογικό Μουσείο Πειραιώς, Όμιλος Λάτση, Αθήνα 2001, ISBN 978-960-89339-1-0 Υπουργείο Πολιτισμού - Αναλυτική παρουσίαση του Αρχαιολογικού Μουσείου Πειραιά 8 άγνωστα εκθέματα από την πολύτιμη συλλογή του Αρχαιολογικού Μουσείου Πειραιά LIFO Το λιμάνι του Πειραιά LIFO Το άρθρο της αρχαιολόγου Κορνηλίας Αξιώτη, με τίτλο: "Αρχαιολογικό Μουσείο Πειραιά Αρχειοθετήθηκε 2007-05-08 στο Wayback Machine.", στην ιστοσελίδα "Οδυσσεύς", του Υπουργείου Πολιτισμού: odysseus.culture.gr Πληροφορίες για το Αρχαιολογικό Μουσείο του Πειραιά "Αρχαιολογικό Μουσείο Πειραιά", άρθρο από το Βήμα, 4-11-2007 Ρεπορτάζ για το νέο Αρχαιολογικό Μουσείο ΠΕΙΡΑΙΑ (Αρχείο ντοκιμαντέρ της ΕΡΤ)
Πασχάλης Στάικος

Ο Πασχάλης Στάικος (γενν. Δράμα, 8 Φεβρουαρίου 1996) είναι Έλληνας ποδοσφαιριστής που αγωνίζεται ως μέσος στον Πανσερραϊκό. Παίζει κυρίως αμυντικό χαφ αλλά έχει δοκιμαστεί σε αρκετές θέσεις. Ήταν αρχηγός της ομάδας Κ-20 του Παναθηναϊκού.

 Εντάχθηκε στις ακαδημίες του Παναθηναϊκού το καλοκαίρι του 2009. Η προηγούμενη ομάδα του ήταν η Δόξα Βώλακα. Στον Παναθηναϊκό δοκιμάστηκε στις αρχές του 2009 και οι ιθύνοντες των πράσινων βλέποντας το ταλέντο του το αποφάσισαν να τον κάνουν εσώκλειστό στην Παιανία, σε ηλικία μόλις 13 χρόνων. Tον Μάιο του 2013 είδε την τύχη να του γυρνάει την πλάτη και να του παίζει ένα περίεργο παιχνίδι λίγες μέρες μετά την ολοκλήρωση της τελικής φάσης του πρωταθλήματος των Εφήβων στην Ξάνθη όπου μάλιστα ήταν και αρχηγός του τριφυλλιού. Ειδικότερα, αντιμετώπισε ένα πρόβλημα υγείας το οποίο δεν είχε προέλθει από τραυματισμό σε κάποιο παιχνίδι ή σε προπόνηση και τον άφησε εκτός αγωνιστικής δράσης για ενάμιση χρόνο (μέχρι τον Νοέμβριο του 2014). Μάλιστα στο διάστημα αυτού του ενάμιση χρόνου βρέθηκε κοντά στην επάνοδο άλλες δυο φορές τουλάχιστον αλλά η περίπτωση του παρουσίαζε επιπλοκές και πήγαινε πάντα πίσω με αποτέλεσμα να ξεκινάει την θεραπεία πάλι από την αρχή. Τον Μάρτιο του 2014 ο νεαρός άσος υπέγραψε επαγγελματικό συμβόλαιο με τον Παναθηναϊκό με τους πράσινους να θέλουν να δείξουν με αυτή τους την κίνηση πόσο πίστευαν στο ταλέντο του παρά το το γεγονός ότι δεν ήξεραν πότε θα επέστρεφε.Ντεμπούτο στην πρώτη ομάδα έκανε στις 7 Ιουνίου 2015 στον αγώνα πλέι οφ Ατρόμητος - Παναθηναϊκός 2-0.Στις 6 Ιουνίου 2017 ο Παναθηναϊκός προχώρησε σε πρόωρη ανανέωση του συμβολαίου του Στάικου μέχρι το καλοκαίρι του 2020. Το καλοκαίρι του 2019 πήγε στον ΟΦΗ ως ελεύθερος. Πασχάλης Στάικος σε ιστοσελίδα ΠΑΕ Παναθηναϊκός Πασχάλης Στάικος σε ιστοσελίδα Σούπερ Λίγκα Αρχειοθετήθηκε 2018-11-02 στο Wayback Machine. Πασχάλης Στάικος στο soccerway Πασχάλης Στάικος στο transfermarkt
ΚΟΝΚΑΚΑΦ Γκολντ Καπ 2009

Το ΚΟΝΚΑΚΑΦ Γκολντ Καπ του 2009 ήταν η εικοστή διοργάνωση ποδοσφαιρικού κυπέλλου της Β. Αμερικής γενικά και η δέκατη από τότε που άρχισε να λέγεται «Χρυσό Κύπελλο CONCACAF». Έγινε στις Ηνωμένες Πολιτείες της Αμερικής από τις 3 έως τις 26 Ιουλίου του 2009. Διοργανώνεται από την ποδοσφαιρική συνομοσπονδία της ηπείρου, την ΚΟΝΚΑΚΑΦ. Το Μεξικό νίκησε στον τελικό του Νιού Τζέρσεϊ τους διοργανωτές ΗΠΑ με 5-0. Αυτός ήταν ο όγδοος γενικά τίτλος του.

 Οι ομάδες που συμμετείχαν στο τουρνουά ήταν: Οι παρακάτω διαιτητές επιλέχθηκαν για τη διοργάνωση: Τα παρακάτω 13 στάδια φιλοξένησαν τους αγώνες του Κυπέλλου: Οι ομάδες χωρίζονται σε 3 ομίλους. Από εκεί περνούν στη νόκ-άουτ φάση οι δύο πρώτες και οι δύο καλύτερες δεύτερες. Στη φάση νόκ-άουτ υπάρχουν τέσσερα ζευγάρια σε μονούς αγώνες. Οι τέσσσερις που περνούν από τους προημιτελικούς πηγαίνουν στους δύο ημιτελικούς και οι νικητές αυτών προκρίνονται στον τελικό. Στη διοργάνωση δεν υπάρχει ο αγώνας του μικρού τελικού. Παιχνίδια Παιχνίδια Παιχνίδια http://en.wikipedia.org/wiki/2009_CONCACAF_Gold_Cup http://en.wikipedia.org/wiki/2009_CONCACAF_Gold_Cup_knockout_stage Χρυσό Κύπελλο CONCACAF CONCACAF FIFA
352

Η τρέχουσα σελίδα αφορά το έτος 352 κατά το Γρηγοριανό ημερολόγιο Το έτος 352 (CCCLII) ήταν ένα δίσεκτο έτος που ξεκινούσε την Τετάρτη. Εκείνη την εποχή ήταν γνωστό ως το Έτος των Υπάτων Δεκεντίου και Παύλου (ή, λιγότερο γνωστό, το Έτος 1105 από Κτήσεως Κόσμου). Η ονομασία 352 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.

 Ρωμαϊκή Αυτοκρατορία Ο Αυτοκράτορας Κωνστάντιος Β΄ εισβάλλει στη Βόρεια Ιταλία στην αναζήτηση του Ρωμαίου σφετεριστή Μάγνου Μαγνεντίου, ο οποίος αποσύρεται με το στρατό του στη Γαλατία. Ανακοινώνει μία αμνηστία για τους στρατιώτες του Μαγνεντίου, οι περισσότεροι από τους οποίους λιποτακτούν. Με το τέλος του έτους, ο Κωνστάντιος εισέρχεται στο Μιλάνο. Οι Αλαμαννοί και οι Φράγκοι διασχίζουν το Ρήνο και νικούν τις λιγοστές εναπομείνασες Ρωμαϊκές μονάδες στα σύνορα. Οι Γερμανοί αποκτούν τον έλεγχο 40 περίπου κωμοπόλεων και πόλεων ανάμεσα στο Μοζέλα και στο Ρήνο. Ο Κωνστάντιος Γάλλος αποστέλλει το στρατηγό του (μάγιστρος του ιππικού) Ουρσικίνο για να καταστείλει σθεναρά την Ιουδαϊκή στάση στην Παλαιστίνη. Οι στασιαστές καταστρέφουν τις πόλεις Διόπολη και Τιβεριάδα, ενώ η Διοκαισάρεια ισοπεδώνεται. Ο Ουρσικίνος δίνει εντολή να φονεύσουν χιλιάδες Εβραίων, ακόμη και παιδιά. Μετά την εξέγερση, μία μόνιμη φρουρά εγκαθίσταται στη Γαλιλαία. Ασία Ο πόλεμος αρχίζει μεταξύ των Ούννων και των Αλανών. Το Ραν Ουέι καταστρέφεται από μία εισβολή των Σιανμπέι, οι οποίοι επίσης προσεγγίζουν τον Γιανγκτσέ Ποταμό στην επικράτεια της Δυναστείας των Τζιν. Τέχνες και επιστήμες Η πρωιμότερη εμφάνιση ενός υπερκαινοφανούς αστέρα παρατηρείται στην Κίνα. Θρησκεία 17 Μαΐου - Ο Πάπας Ιούλιος Α΄ πεθαίνει μετά από μία 15-ετή θητεία, κατά την διάρκεια της οποίας έγινε ο κυριότερος πολέμιος του Αρειανισμού. Τον διαδέχεται ο Πάπας Λιβέριος ως ο 36ος Πάπας, ο οποίος γράφει αμέσως στον Κωνστάντιο Β΄ ζητώντας την διεξαγωγή μίας συνόδου στην Ακυληία για να συζητήσει με τον πρώην Πατριάρχη Αλεξανδρείας Αθανάσιο, ο οποίος αντιτίθεται στην πίστη του Αρειανισμού, όπου ο αυτοκράτορας προσυπογράφει. Αρσένιος ο Μέγας, αναχωρητής και Ερημικός Πατέρας (πεθαίνει το 445) 12 Απριλίου - Πάπας Ιούλιος Α' (γεννιέται σε άγνωστο έτος) 1 Ιουνίου - Ραν Μιν, ''Ουράνιος Πρίγκιπας'' (Τιαν Ουάνγκ) κατά την περίοδο των Δεκαέξι Βασιλείων (γεννιέται σε άγνωστο έτος)
Γιώργος Νέζος

Ο Γιώργος Νέζος ήταν Έλληνας ηθοποιός του θεάτρου και του κινηματογράφου. Γεννήθηκε στο Κουτσοπόδι Άργους το 1909 και σπούδασε στο Βασιλικό Θέατρο, όπου και έκανε την πρώτη του εμφάνιση σε ηλικία 26 ετών. Συνεργάστηκε με τους θιάσους του Μάνου Κατράκη, του Λάμπρου Κωνσταντάρα, του Τζαβαλά Καρούσου και άλλων. Στον κινηματογράφο εμφανίστηκε σε δεύτερους ρόλους όπως του γιατρού και του πατέρα της πρωταγωνίστριας. Πέθανε στις 20 Φεβρουαρίου του 1989.

 Μέσα από το πλήθος (1984, ΕΡΤ-2) Ελληνικές κωμωδίες (1981, ΥΕΝΕΔ) Ιστορίες της ζωής (1981, ΥΕΝΕΔ) Φως του Αυγερινού (1980, ΕΡΤ) Τα παλιόπαιδα τ' ατίθασα (1980, ΕΡΤ) Πικρά χαμόγελα (1976, ΥΕΝΕΔ) Εφιάλτης (1973, ΕΙΡΤ) Αξιωματικός υπηρεσίας (1972, ΕΙΡΤ) Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης Φιλμογραφία του ηθοποιού και φωτογραφία του Αρχειοθετήθηκε 2009-06-06 στο Wayback Machine. στο 90 lepta.com Αναλυτική φιλμογραφία
Εκκλησία Αγίου Γεωργίου του Γκορνί Κοζυάκ

Η Εκκλησία Αγίου Γεωργίου (σλαβομακεδονικά: црква Свети Ѓорѓи‎) είναι Ορθόδοξη εκκλησία ευρισκόμενη πλησίον του αρχαιολογικού τόπου των Βαργάλων, εντός του Δήμου του Καρμπιντσί, στα ανατολικά της Βόρειας Μακεδονίας.

 Η ημερομηνία ανέγερσης της εκκλησίας είναι άγνωστη, ωστόσο η αρχιτεκτονική της αντιστοιχεί σε εκείνη των περιόδων βασιλείας του Συμεών Α΄ και του Μπορίς Α΄ της Βουλγαρίας, οι οποίοι έζησαν στην διάρκεια του 9ου αιώνα. Η εκκλησία είναι τετραγωνικού σχήματος, με δύο τρούλους. Το εσωτερικό της είναι διακοσμημένο με τρία στρώματα τοιχογραφιών, οι οποίες φιλοτεχνήθηκαν μεταξύ του 13ου και του 14ου αιώνα. Οι πλέον πρόσφατες εξ'αυτών φαίνεται να φιλοτεχνήθηκαν από εικονογράφους. Κοζυάκ Βάργαλα Εκκλησία Αρχαγγέλου Μιχαήλ (Στιπ) Μακεδονική Ορθόδοξη Εκκλησία
Ράγκνχιλντ Σίγκουρντσντοτερ

Το όνομα Ράγκνχιλντ Σίγκουρντσντοτερ μπορεί να αναφέρεται σε δύο διαφορετικές μορφές από την παλαιά σκανδιναβική λογοτεχνία, ένα κράμα τους ή μία καθαρά πλασματική μορφή: Η σύζυγος του Χάλφνταν του Πρεσβύτερου (π. 810 – περ. 860) Μία γυναίκα που έζησε στα τέλη του 9ου ή/και στις αρχές του 10ου αιώνα, η οποία ήταν κόρη του Σίγκουρντ Χαρτ της φυλής Ντάγκλινγκ.Ενώ ορισμένες παραδοσιακές μαρτυρίες απεικονίζουν αυτές τις δύο μορφές ως την ίδια γυναίκα, αυτές (και οι συγγενείς τους) έζησαν σε διαφορετικές περιόδους.

 Σύμφωνα με το έπος (saga) Heimskringla, μία Ράγκνχιλντ Σίγκουρντσντοτερ ήταν η δεύτερη σύζυγος του Χάλφνταν του Πρεσβύτερου (η πρώτη ήταν η Ράγκνχιλντ Χάραλντσντοτερ Γκούλσκεγκ). Ο Χάκε, ένας ξέφρενος πολεμιστής (berserker) συνάντησε τον πατέρα της στo Χάντελαντ και τον σκότωσε, προτού απαγάγει τη Ράγκνχιλντ Σίγκουρντντoτερ από το σπίτι της. Στη συνέχεια, ο Xάλφνταν ο Πρεσβύτερος την απήγαγε από τον Χάκε, για να τη νυμφευτεί. Το έπος Fagrskinna δεν αναφέρει καμία από αυτές τις λεπτομέρειες. Ωστόσο, και τα δύο έπη συμφωνούν ότι η Ράγκνχιλντ και ο Χάλγνταν ο Πρεσβύτερος ήταν γονείς του Χάραλντ Α΄ του Καλλίκομου (Χορφάγκρε). Σύμφωνα με το έπος Ragnarssona þáttr, η Ράγκνχιλντ Σίγκουρντσντοτερ, κόρη του Σίγκουρντ Χαρτ και της συζύγου του Ίνγκμποργκ (παλ. νορβηγ.: "Ingibjorg") ήταν η εγγονή του Χέλγκι του Κοφτερού και της Άσλαουγκ. Ο παππούς της από την πλευρά της μητέρας της ήταν ο Χάραλντ Κλακ. Η ταυτότητα της γιαγιάς της από την πλευρά της μητέρας της δεν αναφέρεται. Το έπος Heimskringla αλλάζει το όνομα της κόρης του Χάραλντ Κλακ, αλλά η συγκεκριμένη καταγωγή παραμένει η ίδια. «Η μητέρα της Ράγκνχιλντ ήταν η Θόρνυ, κόρη του Kλάκχαραλντ βασιλιά στη Γιουτλάνδη, και μία αδελφή της Θτρύε Ντάνεμποντ, που ήταν παντρεμένη με τον Δανό βασιλιά Γκορμ τον Παλαιό, ο οποίος τότε κυβερνούσε τις δανικές κυριαρχίες». Ορισμένες πηγές περιγράφουν την Άσλαουγκ ως δίδυμη αδελφή του Αρθακνούτ της Δανίας. Τα έπη Ragnarssona þáttr, Fagrskinna και Heimskringla προτείνουν ότι η Ράγκνχιλντ ήταν κόρη -ή ακόμη και εγγονή- του Σίγκουρντ Φιδομάτη, εκτός αν υπήρχαν περισσότεροι από ένας άνδρες με αυτό το όνομα. Δηλαδή, οι περισσότερες πηγές προτείνουν ότι ο Σίγκουρντ Φιδομάτη ήταν ενεργός μόνο στα τέλη του 9ου αι., πράγμα που θα σήμαινε ότι ήταν είτε περίπου στην ίδια ηλικία με τη Ράγκνχιλντ ή νεότερος. Σελίδα της "Ιστορίας των Βίκινγκς" της Γκουίν Τζόουνς που καλύπτει την οικογένειά της
Αρκεσίνη Αμοργού

Η Αρκεσίνη είναι χωριό της Αμοργού. Είναι κτισμένη σε υψόμετρο 220 μέτρων και σύμφωνα με την απογραφή του 2011 ο πληθυσμός της ανέρχεται στους 106 κατοίκους. Διοικητικά υπάγεται στον δήμο Αμοργού του νομού Κυκλάδων.

 Η Αρκεσίνη βρίσκεται σε πλαγιά του βουνού Κόρακας με θέα προς το κάμπο της Κάτω Μεριάς, όπως ονομάζεται το νοτιοδυτικό τμήμα του νησιού, σε μια περιοχή με ελιές και άλλες καλλιέργειες. Απέχει 14 χιλιόμετρα από τη Χώρα, ενώ διαθέτει νηπιαγωγείο και δημοτικό σχολείο. Κοντά στον σύγχρονο οικισμό βρίσκονται τα ερείπια της αρχαίας Αρκεσίνης (η περιοχή είναι στη σύγχρονη εποχή γνωστή ως Καστρί), μιας από τις τρεις πόλεις του νησιού κατά την αρχαιότητα, καθώς και ο πύργος της Αγίας Τριάδας, ένα μνημειακό κτίριο ελληνιστικών χρόνων (4ος αιώνας π.Χ.). Ο πύργος βρίσκεται βορειοδυτικά του χωριού και ανατολικά από το εκκλησάκι της Αγιάς Τριάδας. Κοντά στην είσοδο του χωριού βρίσκεται ο ναός του Αγίου Ονούφριου.
Fanboy & Chum Chum

Το Fanboy & Chum Chum είναι σειρά κινουμένων σχεδίων που προβάλλεται μέσω της συχνότητας του καναλιού Nickelodeon. Ξεκίνησε αρχικά με ένα επεισόδιο της σειράς "Random! Cartoons".

 Δύο τρελά αγόρια, ο Fanboy και ο Chum Chum, λάτρεις της γρανίτας Φρόστι, ζουν καθημερινά τρελές περιπέτειες. Παρακολουθούν το μάθημα το Κύριου Μάφλιν μαζί με τους συμμαθητές τους Κάιλ, Λούπε, Γιο, Φανκάιλτσαμ Κρις, Μάικλ Τζόνσον, Φρανσίν, Cheech και τις τρελές μαζορέτες. Ζουν στο Φάνλαιρ [Fanlair], έναν εγκαταλελειμμένο πύργο νερού, οποίος έχει κυλινδρικό σχήμα με ξύλινα τοιχώματα και ροζ, κωνική οροφή. Η πόρτα έχει το σχήμα του κεφαλιού/εμβλήματος του Fanboy και έχει λάιμ απόχρωση. Το εσωτερικό είναι ξύλινο, με ροζ σκάλες δίπλα από την πόρτα που οδηγούν σε έναν ημιώροφο στον οποίο υπάρχουν τα κρεβάτια τους. Κάτω από το Φάνλαιρ ζει ο φίλος τους ο Οζ. Δουλεύει σε ένα μαγαζί για παιχνίδια και κόμικς. Δεν θέλει να τα πουλήσει επειδή έχει μανία με αυτά. Απέναντι από το Φάνλαιρ ''δουλεύει'' στο Frosty Mart ο Boogregard Shlizetti "Boog" που έχει μανία με το arcade βιντεοπαιχνίδι Chimp Chomp και να εκφοβίζει τους Fanboy & Chum Chum. Επίσης ο βοηθός διευθυντή, ο Leonard Flynn-Boyle "Lenny" δουλεύει εκεί. Φάνμποϋ - Νεκτάριος Θεοδώρου (Κύκλος 1), Τάνια Παλαιολόγου (Κύκλος 2) Τσαμ Τσαμ - Νικόλας Δημητρίου (Κύκλος 1), Βούλα Κώστα (Κύκλος 2) Κάιλ - Νεκτάριος Θεοδώρου (Κύκλος 1), Θοδωρής Σμέρος (Κύκλος 2) Λένι - Νεκτάριος Θεοδώρου (Κύκλος 1), Θοδωρής Σμέρος (Κύκλος 2) Γιο - Στέλλα Φιλιππίδου (Κύκλος 1), Τάνια Παλαιολόγου (Κύκλος 2) Μπουγκ - Νικόλας Δημητρίου (Κύκλος 1), Χρήστος Θάνος (Κύκλος 2) Κύριος Μάφλιν - Σκεύος Πολυκάρπου (Κύκλος 1), Θοδωρής Σμέρος (Κύκλος 2) Λούπε - Στέλλα Φιλιππίδου (Κύκλος 1), Βούλα Κώστα (Κύκλος 2) Οζ - Σκεύος Πολυκάρπου (Κύκλος 1), Θοδωρής Σμέρος (Κύκλος 2) Θυρωρός Πούπατιν (Επιστάτης Πούπατιν) - Σκεύος Πολυκάρπου (Κύκλος 1), Χρήστος Θάνος (Κύκλος 2) Μαν Άρκτικα (Αντρακτικός) - Σκεύος Πολυκάρπου ("Νύχτα της Μέρας"), Νικόλας Δημητρίου (Κύκλος 1), Χρήστος Θάνος (Κύκλος 2) Ντετέκτιβ Τζόνσον (Πράκτορας Τζόνσον) - Σκεύος Πολυκάρπου (Κύκλος 1), Θοδωρής Σμέρος (Κύκλος 2) Μαμά του Οζ - Στέλλα Φιλιππίδου (Κύκλος 1), Τάνια Παλαιολόγου (Κύκλος 2) Μαγείρισσα Κραμ (Καντίνα) - Στέλλα Φιλιππίδου (Κύκλος 1), Βούλα Κώστα (Κύκλος 2) Κρις Τσαγκι - Σκέυος Πολυκάρπου (Κύκλος 1), Θοδωρής Σμέρος (Κύκλος 2) Φανκάϊλτσαμ - Νικόλας Δημητρίου (Κύκλος 1), Θοδωρής Σμέρος (Κύκλος 2) Σάιμον Τζόνσον - Σκεύος Πολυκάρπου (Κύκλος 1), Χρήστος Θάνος (Κύκλος 2) Λέμουελ - Χρήστος Θάνος (Κύκλος 2) Καθηγητής Φλαν - Χρήστος Θάνος (Κύκλος 2) (Ντόλαρ-Νέιτορ) - Νεκτάριος Θεοδώρου (Κύκλος 1), Χρήστος Θάνος (Κύκλος 2) Τσιρ Λίντερ (Μαζορρέτα)- Στέλλα Φιλιππίδου (Κύκλος 1), Τάνια Παλαιολόγου (Κύκλος 2) Fanboy & Chum Chum στην IMDb